**वीडियो गेम की लत** ( **वीजीए** ), को **गेमिंग डिसऑर्डर** या **इंटरनेट गेमिंग डिसऑर्डर** के रूप में भी जाना जाता है, इसे आमतौर पर एक मनोवैज्ञानिक लत के रूप में परिभाषित किया जाता है, जिसमें लंबे समय तक बिना रूके वीडियो गेम खेलने से एक व्यक्ति के जीवन पर काफी प्रभाव पड़ता है और उसके अलग-अलग क्षेत्रों में कार्य करने की क्षमता भी कम हो जाती है। यह और इससे संबंधित अवधारणाएं कई अध्ययनों में विशेषज्ञों के बीच काफी शोध, बहस और चर्चा का विषय रही हैं और इनसे चिकित्सा, वैज्ञानिक और गेमिंग समुदायों के भीतर काफी विवाद भी उत्पन्न हो गया है। इस तरह के विकारों का पता तब चलता है जब कोई व्यक्ति नकारात्मक परिणामों की परवाह किए बिना दैनिक जिम्मेदारियों या अन्य हितों की पूरा करने की अपेक्षा गेमिंग गतिविधियों से जुड़ा रहता है। जैसा कि आईसीडी-11 द्वारा परिभाषित किया गया है, इस विकार का मुख्य लक्षण **गेमिंग पर आत्म नियंत्रण की कमी** होना है। 

विश्व स्वास्थ्य संगठन ने अपने रोगों के अंतर्राष्ट्रीय वर्गीकरण (आईसीडी) के 11वें संशोधन में गेमिंग डिसऑर्डर को शामिल किया है।  अमेरिकन साइकिएट्रिक एसोसिएशन (एपीए) ने 2013 में इंटरनेट गेमिंग डिसऑर्डर को *डायग्नोस्टिक एंड स्टैटिस्टिकल मैनुअल ऑफ मेंटल डिसऑर्डर* में शामिल करने के लिए पर्याप्त साक्ष्य न होना बताते हुए इसे आगे के अध्ययन के योग्य माना था। 

रोग की पहचान से जुड़ा मुख्य विवाद यह है कि क्या विकार एक अलग नैदानिक इकाई है या अंतर्निहित मानसिक विकारों का प्रकटीकरण है। इससे जुड़े शोध-अनुसंधान के तहत कई तरह के दृष्टिकोणों पर विचार किया गया है, लेकिन सार्वभौमिक रूप से मानकीकृत या सहमति प्राप्त परिभाषा नहीं निर्धारित हो पाई है, जिससे साक्ष्य-आधारित सिफारिशों को आगे बढ़ाने में कठिनाइयाँ हो रही हैं।

रोग की परिभाषा और पहचान
-----------------------

अपनी रिपोर्ट में, अमेरिकन मेडिकल एसोसिएशन (एएमए) को विज्ञान व सार्वजनिक स्वास्थ्य परिषद ने "गेमिंग ओवरयूज" को परिभाषित करने के लिए प्रतिदिन दो घंटे की उपयोग सीमा निर्धारित करने के लिए कहा है, जिसका आधार अमेरिकन एकेडमी ऑफ पीडियाट्रिक्स द्वारा दिये गये प्रतिदिन एक से दो घंटे के "स्क्रीन टाइम" दिशानिर्देश को बनाया गया है।  हालांकि, परिषद की रिपोर्ट में उद्धृत ईएसए दस्तावेज़ में प्रतिदिन दो घंटे का डेटा शामिल नहीं है। 

### अमेरिकन साइकियाट्रिक एसोसिएशन

जबकि अमेरिकन साइकिएट्रिक एसोसिएशन (APA) वीडियो गेम की लत को एक विकार नहीं मानता है, मौजूदा साक्ष्यों के आधार पर, संगठन ने वीडियो गेम की लत को डीएसएम-5 में इंटरनेट गेमिंग विकार के रूप में "अधिक शोध-अध्ययन की जरूरत है" के रूप में शामिल किया है।  वीडियो गेम की लत इंटरनेट गेमिंग की लत की तुलना में काफी व्यापक अवधारणा है, लेकिन अधिकांश वीडियो गेम की लत इंटरनेट गेमिंग से जुड़ी होती है। एपीए ने सुझाव दिया है, खान की तरह,  कि वीडियो गेम की लत के प्रभाव (या लक्षण) अन्य प्रस्तावित मनोवैज्ञानिक आदतों के समान हो सकते हैं। वीडियो गेम की लत बाध्यकारी जुआ समस्या (कम्पल्सिव गैंबलिंग) की भाँति एक आवेग नियंत्रण(इंपल्स कंट्रोल) विकार हो सकता है।   एपीए बताता है कि क्यों इंटरनेट गेमिंग विकार को एक विकार के रूप में प्रस्तावित किया गया है:

> यह निर्णय इस परिस्थिति से जुड़े काफी सारे अध्ययनों और इसके परिणामों की गंभीरता पर आधारित था।. .. विशिष्ट लक्षणों और विशेष रूप से गेमिंग से जुड़ी चिकित्सकीय समस्याओं के बढ़ते मामलों के कारण, कार्यसमूह ने डीएसएम-5 की धारा 3 में इंटरनेट गेमिंग विकार को शामिल करने की सिफारिश की है। 
> 
> 

1. ↑  Krishna, Swapna (27 December 2017). "The WHO may add video games to its list of recognized addictions". *Engadget*. मूल से 28 December 2017 को पुरालेखित. अभिगमन तिथि 27 December 2017.
2. ↑  Empty citation (मदद)
3. ↑  "जिम्मेदार गेमिंग" (अंग्रेज़ी में). अभिगमन तिथि 2024-01-13.
4. ↑  "Conditions for Further Study". *Diagnostic and Statistical Manual of Mental Disorders* (5th संस्करण). American Psychiatric Association. मूल से 3 September 2014 को पुरालेखित. अभिगमन तिथि 31 August 2014.
5. ↑  "Emotional and Behavioral Effects, Including Addictive Potential, of Video Games" (PDF). मूल (PDF) से 15 April 2010 को पुरालेखित. अभिगमन तिथि 31 January 2009.
6. ↑  "2005 Sales, Demographics, and Usage Data" (PDF). मूल (PDF) से 25 March 2008 को पुरालेखित. अभिगमन तिथि 31 January 2009.
7. ↑  Petry NM, Rehbein F, Gentile DA, Lemmens JS, Rumpf HJ, Mößle T, एवं अन्य (September 2014). et. al. "An international consensus for assessing internet gaming disorder using the new DSM-5 approach". *Addiction*. **109** (9): 1399–406. PMID 24456155. डीओआइ:10.1111/add.12457.
8. ↑  Khan, Mohamed K. (2006). "Report of the council on science and public health". मूल से 2 March 2008 को पुरालेखित. अभिगमन तिथि 25 June 2007.
9. ↑  Brown, Gerald L. (15 March 2004). "Impulse control disorders: a clinical and psychobiological perspective" (PDF). मूल (PDF) से 17 September 2006 को पुरालेखित. अभिगमन तिथि 25 June 2007.
10. ↑  "Study finds computer addiction is linked to impulse control disorder". *The Australian News*. 24 October 2006. अभिगमन तिथि 25 June 2007.
11. ↑  Petry, Nancy M.; O'Brien, Charles P. (2013). "Internet gaming disorder and the DSM-5". *Addiction* (अंग्रेज़ी में). **108** (7): 1186–1187. PMID 23668389. डीओआइ:10.1111/add.12162.